CELEX: 62011FN0143
Language: sl
Date: 2011-12-27 00:00:00
Title: Zadeva F-143/11: Tožba, vložena 27. decembra 2011 – ZZ proti Komisiji

3.3.2012   
            
            
               SL
            
            
               Uradni list Evropske unije
            
            
               C 65/26
            
         Tožba, vložena 27. decembra 2011 – ZZ proti Komisiji
   (Zadeva F-143/11)
   2012/C 65/52
   Jezik postopka: italijanščina
   
      Stranki
   
   
      Tožeča stranka: ZZ (zastopnik: G. Cipressa, odvetnik)
   
      Tožena stranka: Evropska komisija
   
      Predmet in opis spora
   
   Razglasitev ničnosti sklepa Komisije, s katerim je bilo z molkom zavrnjeno vračilo četrtine stroškov, ki jih je tožeča stranka priglasila v okviru zadeve F-81/09, Marcuccio proti Komisiji, in katerih plačilo je bilo toženi stranki naloženo s sodbo z dne 15. februarja 2011.
   
      Predlogi tožeče stranke
   
   
               —
            
            
               Sklep, ki ga je izdala Komisija, ali, v vsakem primeru, ki ga je mogoče pripisati Komisiji, o zavrnitvi tožbenih predlogov tožeče stranke iz tožbe z dne 16. avgusta 2011, ki jo je Komisiji in OPI Komisije osebno poslal njen pravni zastopnik pro tempore, naj se razglasi za ničen;
            
         
               —
            
            
               ugotovi naj se, da je Komisija nezakonito opustila sprejetje ukrepov za izvršitev sodbe Sodišča za uslužbence z dne 15. februarja 2011 v zadevi Marcuccio proti Komisiji (F-81/09), in, natančneje, ukrepov za izvršitev sodbe z dne 15. februarja 2011 v zvezi s stoški postopka v glavni stvari;
            
         
               —
            
            
               naložitev Komisiji, naj tožeči stranki plača 3 316,31 EUR, znesek, ki bo ob neizplačilu tožeči stranki povečan za obresti po 10-odstotni letni obrestni meri z letno kapitalizacijo od naslednjega dne po izdaji sodbe do izplačila zneska;
            
         
               —
            
            
               naložitev Komisiji, naj tožeči stranki plača 5,00 EUR dnevno od naslednjega dne po izdaji sodbe do 180. dne po 17. avgustu 2011 za vsak dan zadevne opustitve, pri čemer je treba ta znesek 5,00 EUR plačati ob poteku istega dne, če pa ta znesek ne bo plačan, se poveča za zamudne obresti po 10-odstotni letni obrestni meri z letno kapitalizacijo od naslednjega dne, ko bi moral biti znesek plačan do dneva plačila;
            
         
               —
            
            
               naložitev Komisiji, naj tožeči stranki plača 6,00 EUR dnevno za vsak dodatni dan zadevne opustitve, od 181. dne po 17. avgustu 2011 do 270. dne po tem datumu, pri čemer se ta znesek 6,00 EUR plača po poteku istega dne, če pa ne bo plačan, se poveča za zamudne obresti po 10-odstotni letni obrestni meri z letno kapitalizacijo od naslednjega dne, ko bi moral biti znesek plačan, do dneva plačila;
            
         
               —
            
            
               naložitev Komisiji, naj tožeči stranki plača 7,5 EUR dnevno za vsak dodatni dan zadevne opustitve, od 271. dne po 17. avgustu 2011 do 360. dne po tem datumu, pri čemer se ta znesek 7,5 EUR plača po poteku istega dne, če pa ne bo plačan, se poveča za zamudne obresti po 10-odstotni letni obrestni meri z letno kapitalizacijo od naslednjega dne, ko bi moral biti znesek plačan, do dneva plačila;
            
         
               —
            
            
               naložitev Komisiji, naj tožeči stranki plača 10,00 EUR dnevno za vsak dodatni dan zadevne opustitve, od 361. dne po 17. avgustu 2011 dokler Komisija ne bo ukrepala, pri čemer se ta znesek 10,00 EUR plača po poteku istega dne, če pa ne bo plačan, se poveča za zamudne obresti po 10-odstotni letni obrestni meri z letno kapitalizacijo od naslednjega dne, ko bi moral biti znesek plačan, do dneva plačila;
            
         
               —
            
            
               Komisiji naj se naloži plačilo stroškov.